paragraph_text: Crna knjiga kapitalizma (Le Livre Noir du Capitalisme), francuska je knjiga izdana 1998. godine kao reakcija na Crnu knjigu komunizma, izdanu godinu dana ranije. Za razliku od nje, u Crnoj knjizi kapitalizma ne pokušava se samo izračunati broj žrtava kapitalizma. Umjesto toga, knjiga se sastoji od serije eseja o raznim aspektima kapitalističkog sustava i povijesti. Teme sežu od afričke trgovine robljem do suvremene globalizacije.